ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
త్వరలో ప్రారంభించే హెచ్.యు.ఆర్.ఎల్. కు చెందిన మూడు ప్రాజెక్టుల పురోగతిని సమీక్షించిన - శ్రీ గౌడ.
ఈ ప్రాజెక్టులు దేశీయ ఉత్పత్తి సామర్థ్యాన్ని 38.1 లక్షల మెట్రిక్ టన్నుల మేర పెంచుతాయి - శ్రీ గౌడ.
హిందూస్తాన్ ఊర్వారక్ మరియు రసాయన్ లిమిటెడ్  గోరఖ్పూర్, బరౌని, సింద్రీలలో త్వరలో ప్రారంభించే మూడు ప్రాజెక్టుల పురోగతిని, కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ ఈ రోజు న్యూఢిల్లీలో సమీక్షించారు.
హెచ్.యు.ఆర్.ఎల్. మేనేజింగ్ డైరెక్టర్ శ్రీ అరుణ్ కుమార్ గుప్తా మూడు ప్రాజెక్టుల పురోగతిపై సంక్షిప్తంగా వివరించారు. గోరఖ్పూర్, సింద్రీ, బారురానీ ప్రాజెక్టులు ఇప్పటివరకు వరుసగా 80 శాతం, 74 శాతం, 73 శాతం పురోగతిని సాధించాయని ఆయన తెలియజేశారు. లాక్ డౌన్, ప్రయాణ ఆంక్షలు, కార్మికుల లభ్యత మొదలైన అవాంతరాల కారణంగా ప్రాజెక్టులు ప్రభావితమయ్యాయి. అయితే, పరిస్థితి ఇప్పుడు కాస్త మెరుగుపడింది. కోవిడ్ ముందు స్థాయి కంటే 20 శాతం తక్కువగా ఉన్నప్పటికీ, మూడు యూనిట్ల వద్ద పనిని తిరిగి ప్రారంభించడానికి తగినంత కార్మిక సిబ్బందిని సమీకరించడం జరిగింది. నిర్ణీత గడువు నుండి ఐదారు నెలల వరకు ఆలస్యం అయినప్పటికీ, ఈ మూడు ప్రాజెక్టులు వచ్చే ఏడాది చివరి నాటికి ప్రారంభమవుతాయని ఆయన హామీ ఇచ్చారు.
కోవిడ్-19 కారణంగా ఎదురౌతున్న సవాళ్ల నుండి వెలువడే ఆలస్యాన్ని భర్తీ చేయడానికి వీలుగా తగిన వేగవంతమైన ప్రణాళికను సిద్ధం చేయాలని శ్రీ గౌడ సూచించారు.
ప్రయాణాలపై ఆంక్షలు మరి కొంత కాలం కొనసాగుతాయని భావిస్తున్నందున విదేశీ కన్సల్టెంట్లతో అనుసంధానం కావడానికి వీడియో కాన్ఫరెన్సింగు ను ఉపయోగించవచ్చని ఆయన సూచించారు. ఆయా యూనిట్లలో పనిని తిరిగి ప్రారంభించడానికి హెచ్.యు.ఆర్.ఎల్. యాజమాన్యం చేసిన ప్రయత్నాలను ఆయన ప్రశంసించారు. వచ్చే ఏడాది చివరి నాటికి ఈ మూడు ప్రాజెక్టులు ప్రారంభమైన అనంతరం, దేశీయ సామర్థ్యం 38.1 లక్షల మెట్రిక్ టన్నులు పెరుగుతుంది, తద్వారా యూరియా ఉత్పత్తిలో స్వయం సమృద్ధి పెంపొందుతుంది. ఈ ప్రాజెక్టులను ప్రారంభించడం ద్వారా దేశానికి అనేక ప్రయోజనాలు లభిస్తాయి. దిగుమతులపై ఆధారపడటం తగ్గుతుంది, విదేశీ మారకద్రవ్యం ఆదా అవుతుంది, వందలాది మందికి ప్రత్యక్షంగా, పరోక్షంగా ఉపాధి లభిస్తుంది. ప్రభుత్వానికి పన్నుల ద్వారా ఆదాయం లభిస్తుంది.
కోల్ ఇండియా లిమిటెడ్ , ఎన్.టి.పి.సి. లిమిటెడ్  తో జాయింట్ వెంచర్ గా హిందూస్తాన్ ఉర్వారక్ మరియు రసాయన్ లిమిటెడ్  2016 జూన్, 15వ తేదీన ఏర్పాటయింది. ఈ సంస్థకు ఇండియన్ ఆయిల్ కార్పొరేషన్ లిమిటెడ్  ప్రధాన ప్రమోటర్ గా ఫెర్టిలైజర్ కార్పొరేషన్ ఆఫ్ ఇండియా లిమిటెడ్  మరియు హిందూస్థాన్ ఫెర్టిలైజర్ కార్పొరేషన్ లిమిటెడ్  రెండు ఇతర భాగస్వాములుగా వ్యవహరిస్తున్నాయి. ఒక్కొక్కటీ 12.7 లక్షల మెట్రిక్ టన్నుల వార్షిక సామర్ధ్యం ఉన్న గోరఖ్ పూర్, సింద్రీ, బరౌనీ లోని ఎఫ్.సి.ఐ.ఎల్., మరియు హెచ్.ఎఫ్.సి.ఎల్. కు చెందిన మూడు మూతపడిన యూరియా యూనిట్లను హెచ్.యు.ఆర్.ఎల్. ద్వారా భారత ప్రభుత్వం పునఃరుద్ధరిస్తోంది.
రక్షణ మంత్రిత్వ శాఖ
కరోనాపై పోరాటానికి భారతీయ వాయుసేన సహకారం
విశ్వమహమ్మారి కరోనా నిరోధానికి భారత ప్రభుత్వం తీసుకుంటున్న చర్యలకు సహకారంగా ప్రభుత్వ ఆదేశానుసారం ఏ పని చేయడానికైనా 24 x 7 తయారుగా ఉంది భారత వాయు సేన. సరియైన సమయానికి అత్యవసర సేవలైన ఔషధాలు, వివిధ రాష్ట్రాల్లోని మారుమూల ప్రాంతాలకు రేషన్ సరఫరా, వివిధ రాష్ట్రాలకు వారికి అవసరమైన సహాయ సహకారాలను అందించడం మరియు ఈ పోరాటంలో తమ వంతు పాత్రను పోషిస్తున్న వివిధ ఏజెన్సీలకు సహాయాన్ని సరియైన రీతిలో అందించడానికి నూటికి నూరు శాతం పనిచేస్తోంది భారత వాయు సేన.
గత కొన్ని రోజుల్లో మహారాష్ట్ర, కేరళ, తెలంగాణ, నాగాలాండ్ మరియు కేంద్రపాలిత ప్రాంతాలైన జమ్మూ మరియు కాశ్మీర్ మరియు లఢక్ ప్రాంతాలతోపాటు వివిధ రాష్ట్రాల్లోని మారుమూల ప్రాంతాలకు అత్యవసర ఔషధాలను మరియు వస్తువులను వాయు మార్గం ద్వారా చేరవేసింది భారత వాయు సేన.
దేశ రక్షణాభివృద్ధి సంస్థలో పిపిఇ తయారీకి అవసరమైన 9000కిలోల ముడి సరుకును దేశంలోని వివిధ మారుమూల ప్రాంతాల నుండి డిఆర్డిఓకు చేరవేసింది వాయు సేన. వీటితోపాటు డిఆర్డిఓ తయారు చేసిన N95/99 మాస్కులను కూడా ఇతర ప్రాంతాలకు చేరవేసింది. ప్రభుత్వం సూచించిన అన్ని ముందు జాగ్రత్తలను ఖచ్చితంగా పాటిస్తూ వైరస్ వ్యాప్తిని అడ్డుకోవడానికి తన వంతు కృషి చేస్తోంది.
దేశంలో నెలకొన్న విపత్కర పరిస్థితులకు వ్యతిరేకంగా పోరాడటానికి, అత్యవసరాలను సమర్థంగా నిర్వహించడానికి భారత వాయుసేన ఎల్లప్పుడూ తయారుగా ఉంది.
చిత్రాలు: డిఆర్డిఓ ఉత్పత్తి వ్యవక్తిగత రక్షణ పరికరాలలకు అవసరమైన ముడి సరుకును వాయు సేనకు చెందిన ఎన్-32 విమానంలోనికి ఎక్కిస్తున్న దృశ్యం.
(Visitor Counter : 130
ఆరోగ్య, కుటుంబ సంక్షేమ మంత్రిత్వ శాఖ
'భారతదేశంలో ఏకీకృత ఆరోగ్య విధానం' పై రూపొందించిన నివేదిక పై అభిప్రాయాలు ఆహ్వానించిన జాతీయ ఆరోగ్య సంస్థ
దేశంలో ఆరోగ్య సేవలు విస్తరించాలన్న లక్ష్యంతో యుహెచ్ఐ రూపకల్పన
దేశంలో వైద్య సేవలను విస్తరించి, మార్కెట్ పరిస్థితులను నియంత్రించేందుకు 'భారతదేశంలో ఏకీకృత ఆరోగ్య విధానం పై నిర్వహించిన అధ్యయనం నివేదికపై జాతీయ ఆరోగ్య సంస్థ అభిప్రాయాలను ఆహ్వానించింది. ఆరోగ్య సేవల మధ్య సమన్వయం సాధించడానికి, సేవల విస్తరణకు సంబంధించిన జాతీయ ఆరోగ్య సంస్థ మార్గదర్శకాలు సిద్ధం చేసింది. ఆయుష్మాన్ భారత్ డిజిటల్ మిషన్ మార్గదర్శకాలకు అనుగుణంగా అమలు జరుగుతుంది.
ఏకీకృత ఆరోగ్య విధానంలో వివిధ అంశాలు, వీటిపై మార్కెట్ పరిస్థితులు చూపే ప్రభావంపై జాతీయ ఆరోగ్య సంస్థ అధ్యయనం నిర్వహించింది. నిష్పక్షపాతంగా, పారదర్శకంగా తనిఖీలు, ఆవిష్కరణలు జరిగేలా చూడడం, చెల్లింపులు, పరిష్కారాలు, రద్దు, రీషెడ్యూలింగ్, ఫిర్యాదుల పరిష్కార వ్యవస్థ లాంటి అంశాలపై అధ్యయనం జరిగింది. ప్రతి అంశంపై సంబంధిత వర్గాల నుంచి అభిప్రాయాలను సేకరించేందుకు నిర్దిష్ట బహిరంగ ప్రశ్నలు ఉంటాయి. వీటికి సమాధానం ఇచ్చి సంబంధిత వర్గాలు తమ అభిప్రాయాలు తెలియజేయాల్సి ఉంటుంది. ఏకీకృత ఆరోగ్య విధానం సక్రమంగా అమలు జరిగి, సంప్రదింపులు సక్రమంగా జరిగేలా చూడాలన్న లక్ష్యంతో ప్రజల నుంచి అభిప్రాయాలు తెలుసుకోవాలని జాతీయ ఆరోగ్య సంస్థ నిర్ణయించింది.
అధ్యయన నివేదిక ప్రాధాన్యతను జాతీయ ఆరోగ్య సంస్థ సీఈవో డాక్టర్ ఆర్.ఎస్.శర్మ వివరించారు. 'ఏకీకృత ఆరోగ్య విధానం దేశంలో వైద్య సేవల మధ్య సమన్వయం సాధిస్తుంది. వివిధ వర్గాల సహకారం, భాగస్వామ్యంతో ఏకీకృత ఆరోగ్య విధానం అమలు జరుగుతుంది. ఈ నేపథ్యంలో ఏకీకృత ఆరోగ్య విధానం ఏ విధంగా అమలు జరుగుతుంది, పారదర్శకంగా, సమర్ధంగా ఈ విధంగా అమలు చేయాలి అన్న అంశాలపై సంబంధిత వర్గాల అభిప్రాయాలు తెలుసుకోవాల్సి ఉంది. దేశంలో డిజిటల్ ఆరోగ్య వ్యవస్థను పటిష్టంగా అమలు చేయడం, వ్యవస్థ అమలులో ఎదురయ్యే సమస్యల పరిష్కారం కోసం అమలు చేయాల్సిన చారలు తదితర అంశాలపై అన్ని వర్గాలు తమ అభిప్రాయాలు తెలియజేయాలి' అని డాక్టర్ శర్మ అన్నారు.
అధ్యయన నివేదిక ఆయుష్మాన్ భారత్ డిజిటల్ మిషన్ వెబ్సైట్ https://abdm.gov.in/publicationsలో డౌన్లోడ్ చేసుకోవడానికి అందుబాటులో ఉంది. 2023 జనవరి 13 శుక్రవారం వరకు వ్యాఖ్యలు , అభిప్రాయాలను - https://abdm.gov.in/operationalising-uhi-consultation-form . ద్వారా సమర్పించవచ్చు
జౌళి మంత్రిత్వ శాఖ
కామన్ ఫెసిలిటీ సెంటర్ల  ఏర్పాటు
భారత ప్రభుత్వ జౌళి మంత్రిత్వ శాఖ 'జాతీయ చేనేత అభివృద్ధి కార్యక్రమం' , 'సమగ్ర చేనేత క్లస్టర్ అభివృద్ధి పథకం'లను  అమలు చేస్తోంది. వీటిలోని
బ్లాక్ లెవల్ క్లస్టర్ కింద ఉన్న నిబంధనల మేరకు చేనేత కార్మికుల యొక్క స్థానిక అవసరాలు తీర్చేలా సాంకేతిక సౌకర్యాల ఏర్పాటుకు గాను 'కామన్ ఫెసిలిటీ సెంటర్లు'ను  ఏర్పాటు చేసే వీలుంది. ఇందులో నైపుణ్యతను పెంపొందించడం/ నమూనా అభివృద్ధి / ఉత్పత్తి మొదలైన వాటి కోసం మగ్గం షెడ్, వార్పింగ్, డైయింగ్, నూలు డిపో మరియు స్టోర్ రూమ్ మొదలైనవి ఉండవచ్చు. అవసరమైతే సీఎఫ్సీ యొక్క డిజైన్ లేఅవుట్ను స్థానిక అవసరాలకు అనుగుణంగా పాక్షికంగా సవరించవచ్చు. సీఎఫ్సీ సుమారు 3,000 చదరపు అడుగుల  బిల్టప్ ఏరియాను కలిగి ఉండాలి. దీని అంచనా వ్యయం భూమి సమీకరణ వ్యయాన్ని మినహాయించి దాదాపు రూ.50.00 లక్షలకు మించకుండా  ఉండాలి. గుర్తించిన బ్లాక్లో అందుబాటులో ఉన్న మౌలిక సదుపాయాలలోని వెలితిని భర్తీ చేయడానికి కూడా ఈ సదుపాయాన్ని ఏర్పాటు చేయవచ్చు. అమలు చేసే ఏజెన్సీకి వారి స్వంత భూమి ఉండవచ్చు లేదా ప్రభుత్వ/ ప్రభుత్వ సంస్థ నుండి కనీసం 15 సంవత్సరాలు లీజుకు తీసుకోవచ్చు. సీఎఫ్సీ అమలు సంస్థ తమ ప్రతిపాదనలను రాష్ట్ర ప్రభుత్వం ద్వారా సమర్పించాలి. రాష్ట్ర ప్రభుత్వపు సిఫారసుల ఆధారంగా వాటిని పరిశీలిస్తారు. ఆయా ప్రతిపాదనలు ఆమోదించబడితే, నిధులను నేరుగా అమలు చేసే ఏజెన్సీలకు నిధులు విడుదల చేస్తారు. సీఎఫ్సీ ఏర్పాటులో భాగంగా నిర్మాణానికి నిధులను కేంద్ర లేదా రాష్ట్ర ప్రభుత్వ సంస్థకు విడుదల చేయబడతాయి... ఈ సంస్థలు కాంట్రాక్టర్ను ఏర్పాటు చేసుకోవాలి. ఇందుకు గాను చాలా పారదర్శక బిడ్డింగ్ విధానాన్ని అనుసరించాలి.
సీఎఫ్సీలో యంత్రాలు మరియు సామగ్రిని వాటి సొమ్ములతోనే ఏర్పాటు చేయాలి. యంత్రాలు మరియు సామగ్రిని స్థానిక కమిటీ ఖరారు చేస్తుంది. ఆఫీస్ ఇన్-ఛార్జ్ ఆఫ్ వీవర్స్ సర్వీస్ సెంటర్ అధ్యక్షతలోని ఒక కమిటీ వీటిని ఖరారు చేస్తుంది. స్టేట్ డైరెక్టర్ ఆఫ్ హ్యాండ్లూమ్స్ మరియు క్లస్టర్ ఇంప్లిమెంటింగ్ ఏజెన్సీ ప్రతినిధిలు ఈ కమిటీలో ఉంటారు. యంత్రాలు మరియు పరికరాల కొనుగోలు కోసం వీవర్స్ సేవా కేంద్రానికి బడ్జెట్ కేటాయింపుగా నిధులు మంజూరు చేయబడతాయి.
కింది ఏజెన్సీలు/ సంస్థలు అమలు ఏజెన్సీలుగా అర్హులు:
- జాతీయ స్థాయి చేనేత సంస్థలు
- రాష్ట్ర చేనేత అభివృద్ధి కార్పొరేషన్లు
- రాష్ట్ర అత్యున్నత చేనేత సహకార సంఘాలు
- కేంద్ర ప్రభుత్వ సంస్థలు
- ప్రాథమిక చేనేత వీవర్స్ కో-ఆపరేటివ్ సొసైటీ. ఇవి బ్లాక్లో భారీగా తన ఉనికి కలిగి ఉండి రాష్ట్ర ప్రభుత్వం గుర్తించబడినదై ఉండాలి.
- చట్టపరమైన సంస్థగా నమోదు చేయబడిన స్వయం సహాయక బృందాలు
- ప్రభుత్వేతర సంస్థలు, చేనేత వస్త్రాల కార్యకలాపాలలో నిమగ్నమై ఉండాలి  ఆమోదించబడి ఉండాలి)
- చేనేత వస్త్రాల కార్యకలాపల కోసం పనిచేసే ఇతర తగిన చట్టపరమైన సంస్థలు  ఆమోదించబడి ఉండాలి)
ఈ సమాచారాన్ని కేంద్ర జౌళి మంత్రిత్వ శాఖ మంత్రి శ్రీమతి స్మృతి జుబిన్ ఇరానీ ఈ రోజు రాజ్యసభలో ఒక ప్రశ్నకు లిఖితపూర్వక సమాధానంగా తెలియజేశారు.
ప్రధాన మంత్రి కార్యాలయం
జమ్ముకశ్మీర్లో ఖేలో ఇండియా జాతీయ శీతాకాల క్రీడల్లో పాల్గొంటున్న క్రీడాకారులకు ప్రధానమంత్రి శుభాకాంక్షలు
జమ్ముకశ్మీర్లో ఖేలో ఇండియా జాతీయ శీతాకాల క్రీడల్లో పాల్గొంటున్న క్రీడాకారులకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు.
ఈ క్రీడలపై జమ్ముకశ్మీర్ లెఫ్టినెంట్ గవర్నర్ కార్యాలయం ట్వీట్కు ప్రతిస్పందనగా పంపిన సందేశంలో:
“జమ్ముకశ్మీర్లో జరుగుతున్న 3వ ఖేలో ఇండియా జాతీయ శీతాకాల క్రీడల్లో పాల్గొంటున్న క్రీడాకారులందరికీ నా శుభాకాంక్షలు. గుల్మార్గ్లోని సుందర నందన పరిసరాల నడుమ ఈ క్రీడలను నిర్వహిస్తున్నారు. ఈ ఆటల వేడుకతో జమ్ముకశ్మీర్లో క్రీడా సంస్కృతికి ఊపు లభిస్తుంది” అని ప్రధానమంత్రి పేర్కొన్నారు.
వాణిజ్యం, పరిశ్రమల మంత్రిత్వ శాఖ
జపాన్ కు మరియు దక్షిణ కొరియా కు ఎమ్ఎమ్టిసి లిమిటెడ్ ద్వారా ఇనుప ఖనిజం సరఫరాకు సంబంధించిన దీర్ఘకాలిక ఒప్పందాలకు ఆమోదం తెలిపిన కేంద్ర మంత్రివర్గం
ఎమ్ఎమ్టిసి లిమిటెడ్ ద్వారా జపాన్ కు చెందిన స్టీల్ మిల్స్  మరియు దక్షిణ కొరియా కు చెందిన పోస్కో కు + 64 శాతం ఎఫ్ఇ కంటెంట్ గ్రేడు ఇనుప ఖనిజాన్ని  సరఫరా చేసేందుకు ఉద్దేశించిన దీర్ఘకాలిక ఒప్పందాల  ను మరో 5 సంవత్సరాల కాలం పాటు  నవీకరించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
వివరాలు:
- ప్రస్తుత ఎల్టిఎ లు 31.3.2018 వరకు చెల్లుబాటు అవుతాయి. జపాన్ కు చెందిన స్టీల్ మిల్లు లతోను, దక్షిణ కొరియా కు చెందిన పోస్కో తోను నవీకరించినటువంటి ఎల్టిఎ లు 5 సంవత్సరాల కాలం పాటు- అనగా 1.4.2018 నుండి 31.3.2023 వరకు- వర్తిస్తాయి.
ii. ఎల్టిఎ లో భాగంగా ప్రతి సంవత్సరం ఎగుమతి చేయవలసిన ఇనుప ఖనిజం నాణ్యత 3.80 మిలియన్ టన్నులు  నుండి 5.50 మిలియన్ టన్నులు  వంతున ఉంటుంది. దీనిని ఎన్ఎమ్డిసి మరియు ఎన్ఎమ్డిసి యేతర సంస్థల నుండి స్వీకరిస్తారు. బైలాడీలా లంపుల తాలూకు ఎగుమతికి సంబంధించిన పరిమాణాత్మక గరిష్ట పరిమితి సంవత్సరానికి 1.81 మిలియన్ ఎమ్టి లు గాను మరియు బైలాడీలా ఫైన్స్ రకం ఎగుమతికి సంబంధించిన పరిమాణాత్మక గరిష్ఠ పరిమితి సంవత్సరానికి 2.71 మిలియన్ ఎమ్టి లు గాను ఉంటుంది.
iii. ఈ ఎల్ టి ఎ లో భాగంగా ఎమ్ఎమ్టిసి లిమిటెడ్ ద్వారా జెఎస్ఎమ్ లకు మరియు దక్షిణ కొరియా కు చెందిన పోస్కో కు సరఫరా చేయాలని ప్రతిపాదించిన ఇనుప ఖనిజం రాశులు 64 శాతానికి మించిన ఎఫ్ ఇ గ్రేడ్ కంటెంట్ తో ఉండాలని ప్రతిపాదించడమైంది. దీని తాలూకు వివరణ ను దిగువన పేర్కొనడమైంది:-
|
|
జపాన్ కు చెందిన స్టీల్ మిల్లులు
|
|
ఒక్కొక్క సంవత్సరానికి 3.00 - 4.30 మిలియన్ టన్నులు
|
|
దక్షిణ కొరియా కు చెందిన పోస్కో
|
|
ఒక్కొక్క సంవత్సరానికి 0.80 - 1 .20 మిలియన్ టన్నులు
iv. ఎఫ్ఒబి ధర లో 2.8 శాతం ట్రేడింగ్ మార్జిన్ తో ఎమ్ఎమ్టిసి ద్వారా సింగిల్ ఏజెన్సీ కార్యకలాపాలు మరియు ఎగుమతులకు సంబంధించి ఇప్పుడున్న విధానం ఇక ముందూ కొనసాగనుంది.
లాభాలు:
ఎల్టిఎ లలో భాగంగా ఇనుప ఖనిజం ఎగుమతి వల్ల భారతదేశానికి చిరకాల భాగస్వామ్య దేశాలైన జపాన్ మరియు దక్షిణ కొరియా లతో ద్వైపాక్షిక బంధాలను పటిష్టం చేయడంతో పాటు ఒక భద్రమైన ఎగుమతి విపణి ఏర్పడటానికి తోడ్పడగలదు; తత్ఫలితంగా విదేశీ మారక ద్రవ్య ప్రవాహానికి మార్గాన్ని ఏర్పరచగలదు కూడా.
ఈ ఒప్పందం ఫలితంగా, భారతదేశం తన ఖనిజాలకు అంతర్జాతీయ విపణిని సాధించుకోవడమే కాకుండా గనుల తవ్వకం, లాజిస్టిక్స్, ఇంకా తత్సంబంధిత రంగాలలో ప్రత్యక్ష ఉపాధికి, పరోక్ష ఉపాధి కి వీలు కల్పించి తద్వారా ఒక స్థిరమైన ఆర్థిక వ్యవస్థ కు దోహదపడగలదు.
పూర్వరంగం:
జపాన్ కు ఇనుప ఖనిజాన్ని భారతదేశం సుమారు ఆరు దశాబ్దాల క్రితం నుండి ఎగుమతి చేస్తోంది. అంతేకాకుండా జపాన్ తో భారతదేశం ద్వైపాక్షిక సంబంధాలలో ఈ అంశం ఒక విడదీయరాని అంతర్భాగమైపోయింది. 1963 నుండి జపాన్ స్టీల్ మిల్లులకు, 1973 నుండి దక్షిణ కొరియా కు ఎమ్ఎమ్టిసి ఇనుప ఖనిజాన్ని సరఫరా చేస్తూ వస్తోంది. జపాన్ కు చెందిన స్టీల్ మిల్లులకు మరియు దక్షిణ కొరియాకు చెందిన పోస్కో కు మూడు సంవత్సరాల పాటు ఇనుప ఖనిజాన్ని సరఫరా చేసేందుకు ప్రస్తుతం అమలులో ఉన్న ఎల్టిఎ లు 2018 మార్చి నెల 31 తో ముగుస్తున్నాయి. మూడు సంవత్సరాల కాలానికి గాను- అంటే 2015 నుండి 2018 వరకు- ఇనుప ఖనిజాన్ని జపాన్ స్టీల్ మిల్లులకు మరియు దక్షిణ కొరియా కు చెందిన పోస్కో కు సరఫరా చేసేందుకుగాను దీర్ఘకాలిక ఒప్పందాలను కుదుర్చుకొనేందుకు ఎమ్ఎమ్టిసి లిమిటెడ్ కు 24.06.2015 నాడు జరిగిన మంత్రివర్గ సమావేశం అధికారమిచ్చింది.
భారత పోటీ ప్రోత్సాహక సంఘం
ప్రెస్టీజ్ గ్రూపులోని వివిధ సంస్థలను బ్లాక్స్టోన్ గ్రూపు అనుబంధ సంస్థలు కొనుగోలు చేయడానికి సీసీఐ ఆమోదం
ప్రెస్టీజ్ గ్రూపునకు చెందిన వివిధ సంస్థలను బ్లాక్స్టోన్ గ్రూపు అనుబంధ సంస్థలు కొనుగోలు చేయడానికి 'కాంపిటీషన్ కమిషన్ ఆఫ్ ఇండియా'  ఆమోదముద్ర వేసింది.
పెట్టుబడులు పెట్టడం, సంబంధిత కార్యకలాపాలు చేపట్టడమే స్వాధీనం చేసుకునే సంస్థలు చేస్తున్న కొనుగోళ్ల ముఖ్య ఉద్దేశం. ప్రస్తుతానికి వీటికి భారత్లోగానీ, ప్రపంచంలోని ఇతర దేశాల్లోగానీ ఎలాంటి వ్యాపారాలు లేవు. నిధుల నిర్వహణలో, బ్లాక్స్టోన్ గ్రూపు అనుబంధ సంస్థలకు ఇవి అనుబంధ సంస్థలు.
స్వాధీనం కానున్న సంస్థలు, మన దేశంలో స్థిరాస్తి అభివృద్ధి వ్యాపారంలో ఉన్నాయి. దేశంలోని అనేక నగరాల్లో నివాస, వాణిజ్య, ఆతిథ్య సముదాయాల నిర్మాణ ప్రాజెక్టులను ఇవి చేపడుతున్నాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఈనెల 10 నుంచి ఎన్సీఎస్టీసీ-జీయూఏసీవోఎస్టీ వెబినార్ సిరీస్
కొవిడ్పై గెలుపు కోసం ప్రజల్లో అవగాహన&సంసిద్ధతను పెంచడం లక్ష్యం
జాతీయ శాస్త్ర, సాంకేతిక సమాచార మండలి , కేంద్ర శాస్త్ర, సాంకేతిక విభాగం, గుజరాత్ శాస్త్ర, సాంకేతిక మండలి సంయుక్తంగా ప్రజల కోసం 'సిటిజన్స్ సైన్స్ వెబినార్ సిరీస్' నిర్వహించనున్నాయి. 'కొవిడ్ సమయంలో శాస్త్ర సమాచారం' అంశంపై వెబినార్ సిరీస్ చేపడుతున్నారు. మే 10 నుంచి 16వ తేదీ వరకు, ప్రతిరోజూ ఉదయం 10 గంటల నుంచి 11 గంటల వరకు వెబినార్ ఉంటుంది. ఆన్లైన్ ద్వారా దీనిలో పాల్గొనవచ్చు. కొవిడ్ సృష్టించిన ఇబ్బందులను వివిధ పద్ధతులు, మార్గాల ద్వారా ఎలా పరిష్కరించవచ్చో ఈ వెబినార్ వివరిస్తుంది. కొవిడ్ కారణంగా ప్రస్తుతమున్న ఆరోగ్య సంక్షోభం గురించి చెప్పి, ఈ పరిస్థితిని అధిగమించే అవగాహన&సంసిద్ధతను పెంచేందుకు సాయం చేస్తుంది.
సవాళ్లను అధిగమించేందుకు అవసరమైన చర్యలు చేపట్టడానికి, ప్రజల సంసిద్ధతను మరింత సులభతరం చేయడానికి సరైన సమాచారంతో ఈ తరహా వ్యూహాలు సమాజంలోకి వెళ్లాలి. విద్యార్థులు, విద్యావేత్తలు, మీడియా, వాలంటీర్లను సహా వివిధ వర్గాలను చేర్చుకోవడం ఈ వ్యూహాలకు ప్రయోజనకారి అవుతుంది. సమాజ స్థాయిలో ప్రతిస్పందనను ప్రోత్సహించడానికి ప్రజాదరణ పొందిన విజ్ఞాన శాస్త్రాన్ని వెబినార్ల రూపంలో ప్రజల్లోకి చేర్చడం ద్వారా... ప్రామాణికమైన శాస్త్రీయ, ఆరోగ్య సమాచారాన్ని అర్ధం చేసుకోవడం, ఉపయోగించడం అలవాటవుతుంది. సంక్షోభ నిర్వహణను సులభతరం చేస్తుంది.
(Visitor Counter : 186
గృహ నిర్మాణం మరియు పట్టణ వ్యవహారాల మంత్రిత్వ శాఖ
సఫాయిమిత్రల కోసం చండీగఢ్ స్వచ్ఛతా బహుమతి
ప్రత్యేకంగా పారిశుధ్య పనుల కోసం శానిటేషన్ బూత్ మరియు రూపే స్టోర్ ప్రారంభం
ప్రస్తుతం దేశవ్యాప్తంగా 'స్వచ్ఛతా పక్షం - స్వచ్ఛతే సేవ 2023' జోరుగా సాగుతోంది. పర్వత ప్రాంత పట్టణాలు, పర్యాటక ప్రదేశాలు మరియు బీచ్లలో రాష్ట్రాలు విస్తృతమైన పరిశుభ్రత ప్రచారాలలో క్రియాశీలకంగా పాల్గొంటున్నాయి. విశేషమేమిటంటే, ఇప్పటివరకు 13 కోట్ల మంది పౌరులు 15 రోజుల ప్రచారోద్యమంలో చేరారు. దానికితోడు దేశవ్యాప్తంగా వివిధ నగరాలలో పరిపాలనా సంస్థల ద్వారా 'సఫాయిమిత్ర సురక్షా శిబిరాలు' నిర్వహించడం జరుగుతోంది. దీని ప్రాథమిక లక్ష్యం పారిశుధ్య కార్మికులు మరియు వారిపై ఆధారపడిన వారికి సంక్షేమ పథకాలను అందించడం, వారి సంపూర్ణ శ్రేయస్సు, జీవన నాణ్యతను మెరుగుపరచడంపై దృష్టి సారించి చర్యలు తీసుకోవడం.
(స్వచ్ఛత కార్యక్రమంలో భాగంగా దేశప్రజలందరూ కలసికట్టుగా బాపు జయంతి సందర్భంగా అక్టోబర్ 1వ తేదీ ఉదయం 10 గంటలకు స్వచ్ఛత కోసం 1 గంట శ్రమదానంలో పాల్గొని ఆయనకు ‘స్వచ్ఛాంజలి’ ఘటించాలని మన్ కీ బాత్ 105వ ఎపిసోడ్లో
గౌరవనీయులైన ప్రధాన మంత్రి విజ్ఞప్తి చేశారు. స్వచ్ఛతా హి సేవా అభియాన్పై ప్రధానమంత్రి మాట్లాడుతూ
“అక్టోబర్ 1వ తేదీ ఆదివారం ఉదయం 10 గంటలకు పరిశుభ్రతపై పెద్ద కార్యక్రమాన్ని నిర్వహించబోతున్నాం. మీరు కూడా సమయాన్ని వెచ్చించి పరిశుభ్రతకు సంబంధించిన ఈ ప్రచారంలో సహకరించండి. మీరు మీ వీధిలో లేదా పరిసరాల్లో లేదా పార్క్, నది, సరస్సు లేదా మరేదైనా బహిరంగ ప్రదేశంలో కూడా ఈ పరిశుభ్రత ప్రచారంలో జత కలవవచ్చు" అని అన్నారు.
చండీగఢ్లో ఇటీవల 'సఫాయిమిత్ర సురక్ష శివిర్' పేరిట నాలుగు రోజుల శిబిరాన్ని నిర్వహించారు. శిబిరం సందర్బంగా దాదాపు 1,300 మంది సఫాయిమిత్రలు ఆయుష్మాన్ భారత్, అటల్ పెన్షన్ యోజన, జీవన్ జ్యోతి బీమా యోజన, సురక్ష బీమా యోజన వంటి వివిధ ప్రభుత్వ పథకాలలో తమ పేర్లు నమోదు చేసుకున్నారు, ప్రమాదాలు మరియు వైకల్యాలకు వ్యతిరేకంగా సమగ్ర బీమాను సమకూరుస్తున్నారు. అనేక మంది సఫాయిమిత్రల కుటుంబ సభ్యులు కొత్త బ్యాంక్ ఖాతాలను తెరిచారు మరియు సమీకృత బీమా ప్రతిపాదనల నుంచి ప్రయోజనం పొందారు.
చండీగఢ్ నగరపాలక సంస్థ  తమ సఫాయిమిత్రల శ్రేయస్సు మరియు పని పరిస్థితులను మెరుగుపరచడానికి క్రియాశీల చర్యగ సారంగపూర్ గ్రామంలో అత్యాధునిక 'శానిటేషన్ బూత్'ను ప్రారంభించింది. ఈ ఆధునిక సదుపాయం సఫాయిమిత్రలు వారి సాధారణ పనిని నిర్వహించడానికి సురక్షితమైన మరియు ఆరోగ్యకరమైన వాతావరణాన్ని ఏర్పాటు చేస్తుంది. దుర్భర వాతావరణ పరిస్థితుల నుండి బూత్ సఫాయి మిత్రలకు ఆశ్రయం కల్పిస్తుంది. వాటిని తీక్షణమైన సూర్యకాంతి నుండి శీతాకాలంలో ఎముకలు కొరికే చలి నుండి కాపాడుతుంది. వీటిలో తాగునీరు, ప్రథమ చికిత్స వస్తు సామగ్రి మరియు సరైన వెలుతురు వంటి అవసరమైన సౌకర్యాలు ఉన్నాయి. దానిలో ఉన్న సదుపాయాలు సఫాయిమిత్రలు రోజంతా హాయిగా పని చేయడాన్ని నిశ్చయం చేస్తుంది. కొత్తగా ఏర్పాటుచేసిన శానిటేషన్ బూత్ నగర పరిశుభ్రతను కాపాడటానికి సఫాయిమిత్రలు చేస్తున్న కృషిని, నిబద్ధతను గుర్తించి వారి పని పరిస్థితులను మెరుగుపరచాలన్న ఎంసిసి అంకితభావాన్ని ఉద్ఘాటిస్తున్నది.
సఫాయిమిత్ర సురక్షా శివిర్ను మరింత మెరుగుపరచడానికి, మహిళా భవన్లో ఒక ప్రత్యేక రూపాయి స్టోర్ స్థాపించడం జరిగింది. దానిలో RRR కేంద్రం నుండి సేకరించిన విభిన్న రకాల వస్తువులను నిల్వచేయడం జరిగింది. సఫాయిమిత్రలకు, వారి కుటుంబాలకు మద్దతు ఇచ్చే లక్ష్యంతో ఏర్పాటు చేసిన ఈ స్టోర్ నుంచి ప్రతి ఆధార్ కార్డ్ హోల్డర్ రెండు వస్తువులను ఎంపిక చేసుకోవచ్చు. స్వచ్ఛతా పఖ్వాడా ప్రచారంలో భాగంగా చండీగఢ్ చేపట్టిన శానిటేషన్ బూత్, ప్రత్యేక రూపే స్టోర్ ఏర్పాటు వంటి వినూత్న కార్యక్రమాలు
సఫాయిమిత్రల స్ఫూర్తిని ఉన్నత స్థానంలో ఉంచగలవు.
మానవ వనరుల అభివృద్ధి మంత్రిత్వ శాఖ
రవాణా చేయడానికి వీలు కలిగే సాంకేతిక సాంప్రదాయ మరియు పర్యావరణ అనుకూల దహన వ్యవస్థను అభివృద్ధి చేసిన ఐఐటీ
ఇండియన్ ఇన్స్టిట్యూట్ ఆఫ్ టెక్నాలజీ, రోపర్ కదిలే ఎలక్ట్రిక్ దహన వ్యవస్థ నమూనాను అభివృద్ధి చేసింది. ఇది కలపను ఉపయోగించినప్పటికీ పొగలేని దహన సంస్కారాలను కలిగి ఉన్న మొట్టమొదటి సాంకేతిక పరిజ్ఞానాన్ని ఉపయోగిస్తున్నట్లు పేర్కొంది. ఇది దహనానికి అవసరమైన చెక్కలో సగం ఉపయోగిస్తుంది. దహన వాయు వ్యవస్థను ఉపయోగించే సాంకేతికత కారణంగా పర్యావరణ అనుకూలమైనది.
ఇది విక్-స్టవ్ టెక్నాలజీపై ఆధారపడి ఉంటుంది. దీనిలో ఒత్తు వెలిగించినప్పుడు పసుపు రంగులో మెరుస్తుంది. ఇది వాటిపై ఏర్పాటు చేసిన దహన వాయు వ్యవస్థ సహాయంతో పొగలేని నీలి మంటగా మార్చబడుతుంది.
ఈ వ్యవస్థను అభివృద్ధి చేసిన ఐఐటి ప్రొఫెసర్ డాక్టర్ హర్ప్రీత్ సింగ్, ఇండస్ట్రియల్ కన్సల్టెన్సీ అండ్ స్పాన్సర్డ్ రీసెర్చ్ అండ్ ఇండస్ట్రీ ఇంటరాక్షన్  మాట్లాడుతూ దహన వ్యవస్థ లేదా భస్మీకరణం 1044 డిగ్రీల సెల్సియస్ వద్ద వేడెక్కుతుంది. ఇది పూర్తి స్టెరిలైజేషన్ను నిర్ధారిస్తుంది.
బండి ఆకారంలో ఉన్న ఈ వ్యవస్థకు చక్రాలు ఉన్నాయి. తద్వారా ఎక్కువ ప్రయత్నాలు లేకుండా ఎక్కడైనా రవాణా చేయవచ్చు. దీని ప్రాధమిక మరియు ద్వితీయ వేడి గాలి వ్యవస్థ కోసం దహన గాలిని కలిగి ఉంటుంది. "సాధారణ చెక్క ఆధారిత దహన సంస్కారంలో 48 గంటలు అవసరమయ్యే శీతలీకరణ సమయంతో సహా 12 గంటలలోపు శరీర దహనం పూర్తవుతుంది" అని ప్రొఫెసర్ హర్ప్రీత్ తెలిపారు. తక్కువ కలపను ఉపయోగించడం వల్ల కార్బన్ సగానికి తగ్గించవచ్చు. వక్రీభవన ఉష్ణ నిల్వ లేనప్పుడు తక్కువ శీతలీకరణ సమయం అవసరమని ఆయన అన్నారు. ఇది వ్యవస్థ యొక్క రెండు వైపులా వేడి నష్టం మరియు తక్కువ చెక్క వినియోగం కోసం స్టెయిన్లెస్ స్టీల్ ఇన్సులేషన్ కలిగి ఉంటుంది. బూడిదను సులభంగా తొలగించడానికి ఇది క్రింద ఒక ట్రేను కలిగి ఉంది.
ఎలక్ట్రిక్ దహన వ్యవస్థ యొక్క ప్రోటోటైప్ డమ్మీ-టెస్టింగ్.
దహన సంస్కారాల కోసం చెక్కను కూడా ఉపయోగించడం ద్వారా సాంప్రదాయాన్ని పాటించినట్టు అవుతుందని ఆయన తెలిపారు. చెక్కమంటపై దహన సంస్కారాలు చేసే నమ్మకాలు మరియు సంప్రదాయాలను దృష్టిలో ఉంచుకుని ఇది తయారు చేయడం జరిగింది.
ప్రస్తుత మహమ్మారి పరిస్థితిని దృష్టిలో ఉంచుకుని “ఈ వ్యవస్థను ఉపయోగించడం వల్ల కలపను ఏర్పాటు చేయడంలో ఆర్థిక భారం భరించలేని వారి దగ్గరి మరియు ప్రియమైనవారికి గౌరవప్రదమైన దహన సంస్కారాలు అందించవచ్చు” అని చీమా బాయిలర్స్ లిమిటెడ్ ఎండి హర్జిందర్ సింగ్ చీమా అన్నారు. ఇది పోర్టబుల్ కాబట్టి సంబంధిత అధికారుల అనుమతితో ఏ ప్రదేశానికి తీసుకెళ్లవచ్చునని ఆయన అన్నారు. ప్రస్తుత సందర్భంలో ఉన్నట్లుగా, శ్మశానవాటికలో స్థలాన్ని రద్దీని నివారించడానికి ఇది ప్రజలకు సహాయపడుతుంది.
ప్రధాన మంత్రి కార్యాలయం
వాణిజ్యాని కి మరియు లాజిస్టిక్స్ కు ఒక కేంద్రంగా మారే దిశ లో భారతదేశం మునుముందుకు సాగిపోతోంది: ప్రధాన మంత్రి
ప్రపంచ బ్యాంకు యొక్క ఎల్ పిఐ 2023 నివేదిక ప్రకారం అనేక దేశాల తో పోలిస్తే మెరుగైనటువంటి ‘‘టర్న్ అరౌండ్ టైమ్’’ తో భారతదేశం నౌకాశ్రయాల యొక్క సామర్థ్యం లో మరియు ఉత్పాదకత లో వృద్ధి చోటుచేసుకోవడాన్ని గురించి నౌకాశ్రయాలు, నౌకాయానం, జలమార్గాల మంత్రిత్వ శాఖ ఒక ట్వీట్ లో తెలియ జేసింది.
దీనిపై ప్రధాన మంత్రి
‘‘నౌకాశ్రయాలు కేంద్ర స్థానం లో నిలచినటువంటి అభివృద్ధి యొక్క ప్రేరణ తో భారతదేశం వాణిజ్యాని కి మరియు లాజిస్టిక్స్ కు ఒక కేంద్రం గా మారే బాట లో మునుముందుకు సాగిపోతోంది.’’ అని వ్యాఖ్యానించారు.
ఆరోగ్య, కుటుంబ సంక్షేమ మంత్రిత్వ శాఖ
సమాజంలో సార్స్-కోవ్-2  సంక్రమణ వ్యాప్తి ధోరణిని పర్యవేక్షించడానికి రాష్ట్ర ప్రభుత్వ సహకారంతో జాతీయ పౌష్టికాహార సంస్థ  కమ్యూనిటీ ఆధారిత సెరో-నిఘా ను ప్రారంభించింది -
కరోనా వైరస్ వ్యాధి  ఒక మహమ్మారిగా ఉద్భవించింది. తీవ్రమైన శ్వాసకోశ సిండ్రోమ్ కరోనావైరస్ 2  కారణంగా ఈ వ్యాధి ఇప్పుడు 200 కి పైగా దేశాలకు వ్యాపించింది. సార్స్-కోవ్-2 లక్షణాలు వ్యాధి సంక్రమణకు కారణమవుతాయని గమనించబడింది, అందువల్ల క్రియాశీల కేసు కనుగొనడం, పరీక్షించడం మరియు కాంటాక్ట్ ట్రేసింగ్ కోసం సెరో-నిఘాను గట్టిగా సిఫార్సు చేయబడింది. అదేవిధంగా, యాంటీబాడీ ఆధారిత సెరో-పాజిటివిటీ యొక్క నిఘా ఇచ్చిన జనాభాలో సంక్రమణ వ్యాప్తి యొక్క పరిధిని సూచిస్తుంది మరియు ప్రజారోగ్య ఉపశమన చర్యలను బలోపేతం చేయడానికి ఆధారాన్ని ఏర్పరుస్తుంది. గృహ ఆధారిత అధ్యయనాలు, ప్రసారంలో వ్యాధి లక్షణాలు లేని మరియు తేలికపాటి ఇన్ఫెక్షన్ల పాత్రపై ఆధారాలను సృష్టించగలవు.
కమ్యూనిటీ-ఆధారిత జిల్లా స్థాయి సెరో-నిఘాను నిర్వహించడానికి, మరియు సాధారణ జనాభాలో సార్స్-కోవ్-2 సంక్రమణ ప్రసారాన్ని పర్యవేక్షించడానికి, ఐ.సి.ఎం.ఆర్. భారత దేశ వ్యాప్త సర్వేను ప్రారంభించింది. ఇందుకోసం తెలంగాణలో మూడు జిల్లాలు - జనగావ్, కామారెడ్డి, నల్గొండ జిల్లాలను ఎంపిక చేశారు. ప్రతియీ జిల్లాలో 10 గ్రామాలను అక్కడక్కడా ఎంపికచేస్తారు. అధ్యయనంకోసం 18 సంవత్సరాల వయస్సు పైబడిన 40 మంది పెద్ద వారిని కవర్ చేస్తారు. అవే గ్రామాల్లో 4 రౌండ్లలో అధ్యయనం జరుగుతుంది. . సమాజంలో సార్స్-కోవ్-2 సంక్రమణ యొక్క సెరో-ప్రాబల్యం నిర్ణయించడానికి , ప్రారంభ సర్వే ఒక ప్రాధమిక సమాచారంగా ఉపయోగపడుతుంది, కాగా, సమాజంలో సంక్రమణ పోకడలను పర్యవేక్షించడానికి తరువాతి రౌండ్లు సహాయపడతాయి. కమ్యూనిటీ స్థాయిలో కోవిడ్-19 సంక్రమణ భారాన్ని నిర్ణయించడానికి మరియు సార్స్-కోవ్-2 సంక్రమణ ప్రసారంలో ఉన్న పోకడలను పర్యవేక్షించడానికి జనాభా ఆధారిత సెరో- సాంక్రమిక వ్యాధులకు సంబంధించిన అధ్యయనాలు మనకు సహాయపడతాయి. తగిన నియంత్రణ చర్యల రూపకల్పన మరియు అమలులో మార్గనిర్దేశం చేయడానికి ఈ అధ్యయన ఫలితాలు ఉపయోగపడతాయి. సాధారణ జనాభా మరియు ఎక్కువ జనాభా ఉన్న నగరాల్లో సార్స్-కోవ్-
సంక్రమణ సెరో-ప్రాబల్యం యొక్క ధోరణిని అంచనా వేయడం మరియు పర్యవేక్షించడం, సార్స్-కోవ్-2 సంక్రమణకు సామాజిక-జనాభా ప్రమాద కారకాలను నిర్ణయించడం మరియు సాధారణ జనాభా మరియు హాట్ స్పాట్ నగరాల్లో సంక్రమణ యొక్క భౌగోళిక వ్యాప్తిని వివరించడం ఈ సెరో-నిఘా యొక్క లక్ష్యాలు.
ఇందు కోసం, జాతీయ పౌష్టికాహార సంస్థ  రాష్ట్ర ప్రభుత్వ సహకారంతో మూడు జిల్లాల్లోని 30 గ్రామాల్లో ఇంటింటి సర్వేను ప్రారంభించింది. ఐ.సి.ఎం.ఆర్.-ఎన్.ఐ.ఎన్ నిఘా సజావుగా జరిగేలా రాష్ట్ర ఆరోగ్య శాఖ / జిల్లా అధికారులు చురుకుగా పాల్గొంటారు.